smcproject/ml-wiki-sentences huggingface dataset:
രാജ്യാഭിഷേകത്തെത്തുടർന്ന് 36 വർഷങ്ങൾ യുധിഷ്ഠിരൻ ചന്ദ്രവംശത്തിന്റെ ചക്രവർത്തിയായി രാജഭരണം നടത്തി.
അശ്വമേധയാഗം താമ്രാവതിയുദ്ധം (ചിത്രം) ബഭ്രുവാഹനയുദ്ധം (ചിത്രം)
കുരുക്ഷേത്രയുദ്ധം മൂലം കുരുവംശത്തിനു ഉൾപ്പെടെ ഏവർക്കും വന്നുചേർന്ന വലിയ നാശനഷ്ടത്തിനു കാരണക്കാരൻ താനാണെന്നുള്ള ദുഃഖം എപ്പോഴും യുധിഷ്ഠിരനെ ബാധിച്ചിരുന്നു.
പല അവസരങ്ങളിലും കുരുക്ഷേത്ര യുദ്ധക്കെടുതികളെപ്പറ്റി അദ്ദേഹം വ്യാകുലപ്പെട്ടു സംസാരിച്ചിരുന്നു.
ഇതുമനസ്സിലാക്കി വ്യാസ മഹർഷി അദ്ദേഹത്തെ കാണാൻ ഹസ്തിനപുരിയിലെത്തി.
അദ്ദേഹം പല ഉപദേശങ്ങളും പാണ്ഡവർക്ക് നൽകി.
തുടർന്ന് യുധിഷ്ഠിരന്റെ മനസ്സിനെ ബാധിച്ച പാപഭാരം മാറ്റുവാനായി അശ്വമേധയാഗം നടത്താൻ നിർദ്ദേശിച്ചു.
കൃഷ്ണനും ഇതുതന്നെ അദ്ദേഹത്തോട് ഉപദേശിച്ചു.
ഇരുവരുടേയും നിർദ്ദേശാനുസരണയോടെ യുധിഷ്ഠിരൻ അശ്വമേധയാഗം നടത്തി.
ഇതിനുള്ള ധനം കൃഷ്ണനിർദ്ദേശത്താൽ ഹിമാലയത്തിൽ നിന്നും കണ്ടെടുക്കുകയായിരുന്നു.
അശ്വപ്രയാണത്തിനനുഗമിച്ചത് പാർത്ഥനായിരുന്നു.
സിന്ധുരാജ്യത്ത് അശ്വം എത്തിയതിനെത്തുടർന്ന് ജയദ്രഥന്റെ പുത്രനായ സുരഥൻ അർജ്ജുനബാണങ്ങളെ ഭയന്ന് ഹൃദയം പൊട്ടി മരിച്ചു.
ഇതറിഞ്ഞ് വളരെ സങ്കടപ്പെട്ട് ദുശ്ശള അനുജനായ അർജ്ജുനനെ വന്നുകണ്ടു.
ജ്യേഷ്ഠത്തിയുടെ ആശിർവാദങ്ങളോടെ അർജ്ജുനൻ അശ്വപ്രയാണം വീണ്ടും തുടർന്നു.
(ദുശ്ശളയും സുരഥന്റെ പത്നിയും അവരുടെ കൈക്കുഞ്ഞായിരുന്ന പുത്രനും പിന്നീട് യുധിഷ്ഠിരന്റെ അശ്വമേധയാഗത്തിൽ പങ്കെടുക്കാൻ എത്തിയിരുന്നു).
താമ്രാവതി
താമ്രാവതിയിലെ രാജാവായിരുന്ന മയൂരധ്വജൻ ഈ അവസരത്തിൽ അശ്വമേധയാഗം നടത്താൻ തീരുമാനിക്കുകയും യാഗദീക്ഷയെത്തുടർന്ന് അദ്ദേഹത്തിന്റെ പുത്രൻ താമ്രധ്വജൻ അശ്വപ്രയാണത്തിനു അനുഗമിച്ചു.
ഇതു കുതിരകളും താമ്രാവതിക്കടുത്ത് വെച്ച് കണ്ടുമുട്ടുകയും തുടർന്ന് യുദ്ധത്തിലേക്ക് എത്തിച്ചേരുകയും ചെയ്തു.
അവസാനം താമ്രധജൻ യുധിഷ്ഠിരന്റെ രാജത്വം അംഗീകരിക്കുകയും യുദ്ധം അവസാനിപ്പിക്കുകയും ചെയ്തു.
മണലൂർ
അർജ്ജുനന്റെ പത്നിയായ ചിത്രാംഗദയുടെ രാജ്യമായിരുന്നു മണലൂർ.
യുദ്ധാനന്തരം ജീവിച്ചിരുന്ന ഏക പാണ്ഡവപുത്രനായ ബഭ്രുവാഹനനായിരുന്നു അവിടുത്തെ രാജാവ്.
ബഭ്രുവാഹനൻ അശ്വത്തെ പിടിച്ചുകെട്ടുകയും തുടർന്നുണ്ടായ യുദ്ധത്തിൽ അർജ്ജുനൻ മോഹലാസ്യപ്പെട്ട് വീഴുകയും ചെയ്തു.
പാർത്ഥനു പുത്രന്റെ മുൻപിൽ തോൽവി സംഭവിച്ചപ്പോഴും, ബഭ്രുവാഹനൻ തന്റെ വലിയച്ഛന്റെ രാജത്വം അംഗീകരിച്ച് അദ്ദേഹത്തിനു കപ്പം കൊടുത്ത് അശ്വത്തെ വണങ്ങി യാഗത്തിൽ പങ്കെടുത്തു.
യുദ്ധസമയത്തെ പാണ്ഡവരുടെ പ്രായം
യുദ്ധസമയത്ത് ധർമ്മപുത്രർക്ക് 72 വയസ്സുണ്ടായിരുന്നുവെന്നു ഗ്രന്ഥകാരൻ മഹാഭാരതത്തിൽ എഴുതിയിരിക്കുന്നു.
ഭീമസേനനു 71-ഉം, അർജ്ജുനനും 70-ഉം, നകുല-സഹദേവന്മാർക്കു 69 വയസ്സു വീതവുമുണ്ടായിരുന്നു.
ശ്രീകൃഷ്ണനു അർജ്ജുനനിലും 6-മാസത്തെ പ്രായകൂടുതലായിരുന്നുവെന്നു ഗ്രന്ഥകാരൻ ഭാഗവതത്തിലും മഹാഭാരതത്തിലും പറയുന്നുണ്ട്.
കൗരവാദികൾ നൂറുപേരും അർജ്ജുനനിൽ മൂത്തതും ഭീമനിൽ ഇളയവരുമാണ്.
72-ആം വയസ്സിൽ ഹസ്തിനപുരിയിൽ ചന്ദ്രവംശത്തിന്റെ രാജാവായി ധൗമ്യനാൽ അഭിഷിക്തനായ യുധിഷ്ഠിരൻ ത്തുടർന്ന് 36 വർഷം രാജ്യം ഭരിച്ചു.
അതിനുശേഷം പൗത്രനായ പരീക്ഷിത്തിനെ രാജാവായി അഭിഷേകം നടത്തി പാണ്ഡവർ വനവാസം സ്വീകരിച്ചു.
൧ നിഷ്പക്ഷ രാജ്യങ്ങൾ : കേകേയം, ദ്വാരക, മഥുര, വിദർഭ, മഗധ രാജ്യങ്ങൾ രണ്ടു കൂട്ടരോടും ശത്രുതയില്ലാതെ യുദ്ധത്തിൽ പങ്കെടുത്തു.
കേകേയ സൈന്യം : രണ്ടു കൂട്ടത്തിലും യുദ്ധം ചെയ്തു; ദ്വാരക സൈന്യം : കൃതവർമ്മാവിന്റെ നേതൃത്വത്തിൽ ഒരു സൈന്യവ്യൂഹം കൗരവപക്ഷത്തും, ഭഗവാൻ കൃഷ്ണൻ പാണ്ഡവ പക്ഷത്തും, മറ്റു ചിലർ നിഷ്പക്ഷമായും നിന്നു; മഥുര സൈന്യം : ഉഗ്രസേന നിർദ്ദേശത്താൽ പ്രധാന സൈന്യവ്യൂഹം പാണ്ഡവപക്ഷത്തും കുറച്ചുപേർ കൃതവർമ്മാവിനൊപ്പവും യുദ്ധം ചെയ്തു.
വിദർഭ സൈന്യം : രുക്മിണിയുടെ സഹോദരനായ രുഗ്മി രാജകുമാരൻ ഒരു സൈന്യവ്യൂഹവുമായി കൗരവപക്ഷത്തും പിതാവായ വിദർഭൻ തന്റെ സൈന്യത്തിന്റെ പ്രധാന ഭാഗത്തെ പാണ്ഡവർക്കായി അയച്ചു കൊടുത്തു.
മഗധ സൈന്യം : ജരാസന്ധന്റെ മരണത്തിനുശേഷം അദ്ദേഹത്തിന്റെ പുത്രന്മാർ പാണ്ഡവരുമായി സൗഖ്യമായിരുന്നു.
സംഗ്രഹ ഗ്രന്ഥങ്ങൾ മഹാഭാരതം -- തുഞ്ചത്ത് രാമാനുജൻ എഴുത്തച്ഛൻ -- മാതൃഭൂമി പ്രസിദ്ധീകരണം, കോഴിക്കോട് മഹാഭാരതം -- ഡോ.പി.എസ്. നായർ -- വിദ്യാരംഭം പ്രസിദ്ധീകരണം, ആലപ്പുഴ വ്യാസ മഹാഭാരതം -- ആംഗലേയ പരിഭാഷ -- കിസാരി മോഹൻ ഗാംഗുലി മഹാഭാരതം (ആംഗലേയം) -- സി. രാജഗോപാലാചാരി --  ഭാരതീയ വിദ്യാഭവൻ ശ്രീമദ് ഭഗവദ്ഗീത -- എം.എസ്. ചന്ദ്രശേഖരവാര്യർ : പരിഭാഷ -- ഡി.സി.ബുക്സ് പ്രസിദ്ധീകരണം, കോട്ടയം വിദുര നീതി -- ആംഗലേയ പരിഭാഷ -- കിസാരി മോഹൻ ഗാംഗുലി പ്രാചീന ഇന്ത്യ -- ആർ.എസ്. ശർമ്മ -- ഡി.സി. ബുക്സ്, കോട്ടയം ഋഗ്വേദ സംഹിത (ആംഗലേയം) -- ഫെഡ്റിക് മാക്സ് മുള്ളർ ഇന്ത്യയുടെ സാംസ്കാരിക ചരിത്രം (ആംഗലേയം) -- ശിശിർകുമാർ ദാസ് മഹാഭാരതം (ആംഗലേയം) -- ദി ഗ്രേറ്റെസ്റ്റ് സ്പിരിച്യുൽ എപിക് ഓഫ് ആൾ ദി ടൈം -- കൃഷ്ണ ധർമ്മ -- ടോർച്ച് ലൈറ്റ് പബ്ലിഷിംഗ് ശ്രീ മഹാഭാഗവതം മൂലകൃതി (മലയാള വ്യാഖ്യാന സഹിതം) മഹാഭാഗവതം -- ഡോ.പി.എസ്സ് നായർ -- വിദ്യാരംഭം പ്രസിദ്ധീകരണം, ആലപ്പുഴ ദേവീമഹാഭാഗവതം -- ഡോ.പി.എസ്സ് നായർ -- വിദ്യാരംഭം പ്രസിദ്ധീകരണം, ആലപ്പുഴ യുദ്ധത്തിലെ പതിനെട്ടിന്റെ പ്രത്യേകതകൾ Mahabharata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പതിനെട്ടുദിവസങ്ങൾ കുരുക്ഷേത്രയുദ്ധം നീണ്ടുനിന്നത് പതിനെട്ട് ദിവസങ്ങളാണ് പതിനെട്ടദ്ധ്യായങ്ങൾ ഭഗവദ്ഗീതയിൽ പതിനെട്ട് അദ്ധ്യായങ്ങളുണ്ട് പതിനെട്ടക്ഷൗഹിണി ഇരുപക്ഷത്തുമായി പതിനെട്ട് അക്ഷൗഹിണി സൈന്യം യുദ്ധത്തിൽ പങ്കെടുത്തു പതിനെട്ടുപസൈന്യാധിപർ ഇരുസേനയിലുമായി പതിനെട്ട് ഉപസൈന്യാധിപന്മാർ ഉണ്ടായിരുന്നു പതിനെട്ടുവ്യൂഹങ്ങൾ കുരുക്ഷേത്രയുദ്ധത്തിൽ പതിനെട്ട് സേനാവ്യൂഹങ്ങൾ ഉപയോഗിച്ചു പതിനെട്ടുനിയമങ്ങൾ യുദ്ധം അനുശാസിച്ച നിയമങ്ങൾ പതിനെട്ട് ആയിരുന്നു പതിനെട്ടുപാണ്ഡവർ പാണ്ഡവരും അവരുടെ പുത്രന്മാരുമായി പതിനെട്ട് പേരായിരുന്നു പതിനെട്ടുപർവ്വങ്ങൾ വ്യാസ രചിത മഹാഭാരതത്തിൽ പതിനെട്ട് പർവ്വങ്ങൾ ഉൾക്കൊള്ളുന്നു
മൻഖൂസ്വ് മൗലീദ്
പതിനഞ്ചു- പതിനാറ് നൂറ്റാണ്ടുകളിൽ കേരളത്തിൽ ജീവിച്ചിരുന്ന ഇസ്ലാമിക പണ്ഡിതൻ ശൈഖ് സൈനുദ്ദീൻ മഖ്ദൂം ഒന്നാമൻ രചിച്ച പ്രവാചക പ്രകീർത്തന കാവ്യമാണ് മൻഖൂസ്വ് മൗലീദ്.
കേരള മുസ്‌ലിംകൾക്കിടയിൽ പ്രചാരമുള്ള ഒരു കാവ്യരചനയാണിത്.
മൻഖൂസ്വ് എന്നാൽ ചുരുക്കിയത്, സംക്ഷിപ്തം, സംഗ്രഹം എന്നെല്ലാമാണ് അർത്ഥം.
ജീവിതവും സംസ്കാരവും.
ഗദ്യത്തിൻ്റെയും പദ്യത്തിൻ്റെയും സമ്മിശ്ര രൂപത്തിൽ അവതരിപ്പിക്കുന്നതാണ് മൗലിദുകൾ.
മൻകൂസ് മൌലിദിന് പുറമെ ശറഫുൽ അനാ മൌലിദ്, ബദർ മൌലിദ് തുടങ്ങിയ നിരവധി മൌലിദുകൾ രചിക്കപ്പെട്ടിട്ടുണ്ട്.
മൻഖൂസ്വ് മൗലീദ് ശൈഖ് സൈനുദ്ദീൻ മഖ്ദൂം ഒന്നാമൻ രചിച്ചതെന്ന് ഒരു പക്ഷം വാദിക്കുന്നുണ്ടെങ്കിലും, ഇതു വിഖ്യാത സൂഫി യോഗിയായ ഇമാം ഗസ്സാലിയുടെ ‘സുബ്ഹാന മൗലീദ് ’ മഖ്ദൂം കബീർ ക്രോഢീകരിച്ചതാണെന്നും, ഇത് മഖ്ദൂം രണ്ടാമൻ സംഗ്രഹിച്ചതാണെന്നുമുള്ള വ്യത്യസ്ത അഭിപ്രായങ്ങളും നിലനിൽക്കുന്നു.
ആചാരങ്ങളിൽ
യുഎഇയിൽ നടന്ന മൌലിദ് പരിപാടിയിൽ വിശ്വാസികൾ മനകൂസ് മൌലിദ് പാരായണം ചെയ്യുന്നതിന്റെ ഓഡിയോ.
മുസ്ലിം ജീവിതത്തിലെ വിവിധ ആചാര സമയങ്ങളിൽ ഈ കൃതി വീടുകളിലും സദസ്സുകളിലും പള്ളികളിലുമെല്ലാം ചൊല്ലാറുണ്ട്.
നബിദിനാഘോഷ പരിപാടിയുടെ ഭാഗമായും ഈ കീർത്തന കാവ്യം പാരായണം ചെയ്തു വരുന്നു.
അധിക വായനയ്ക്ക് മൻഖൂസ്വ് പരിഭാഷ മൻഖൂസ് മൗലിദിലെ ബൈത്തിൻറെ ഓഡിയോ അവലംബം
വടക്കേക്കര പുത്തിയാകാവ് ക്ഷേത്രം
കേരളത്തിൽ, എറണാകുളം ജില്ല യിലെ പറവൂർ താലൂക്കിലുള്ള ഒരു സെൻസസ് പട്ടണമാണ് വടക്കേക്കര .
വടക്കേക്കര ഗ്രാമപഞ്ചായത്തിന്റെ ഭാഗമാണിത്.
ഈ ഗ്രാമത്തിന്റെ അടുത്താണ് പറവൂർ പട്ടണം സ്ഥിതി ചെയ്യുന്നത്.
ഈ ഗ്രാമത്തിലെ പ്രധാന കേന്ദ്രം മൂത്തകുന്നം ആണ്.
പറവൂർ നദിയുടെ വടക്ക് ഭാഗത്തായി സ്ഥിതി ചെയ്യുന്ന ഒരു പ്രദേശമാണ് വടക്കേക്കര.
വടക്കൻ ഭൂമി എന്ന അർത്ഥത്തിലാണ് വടക്കേക്കര എന്ന് പേര് ലഭിച്ചതെന്ന് കരുതുന്നു.
ചിറ്റാട്ടുകര, പള്ളിപുരം, മുനമ്പം എന്നിവ ചേർന്നതാണ് വടക്കേക്കര.
വടക്കേക്കരയിൽ നിരവധി ദ്വീപുകൾ ഉൾപ്പെടുന്നു, ജനസംഖ്യ വർദ്ധിച്ചതോടെ പഞ്ചായത്ത് വിഭജിക്കപ്പെട്ടു.
ഈ പഞ്ചായത്തിന്റെ തീരങ്ങളിൽ മിക്ക കപ്പലുകളും ഇറങ്ങിയ മുസിരിസ് ഉൾപ്പെടുന്നതിനാൽ പറൂർ സാമ്രാജ്യത്തിന് കീഴിലുള്ള ഏറ്റവും പ്രധാനപ്പെട്ട പ്രവിശ്യയായിരുന്നു വടക്കേക്കര.
കുരിയപ്പള്ളി ഫെറി കോട്ടപുരം മാർക്കറ്റിനെ ബന്ധിപ്പിച്ചു.
വടക്കേക്കര   നിയമസഭാ മണ്ഡലത്തിന്റെ ഭാഗം കൂടിയാണ് ഈ പ്രദേശം.
ജനസംഖ്യയിൽ ഭൂരിഭാഗവും ഹിന്ദു ഈഴവ വിഭാഗക്കാരാണ്.
അവരോടൊപ്പം മുസ്ലീങ്ങൾ, ക്രിസ്ത്യാനികൾ, ഹിന്ദു നായർമാർ, ധീവരന്മാർ  എന്നിവരും ഇവിടെയുണ്ട്.
ബോട്ട് നിർമ്മാണം, മത്സ്യബന്ധനം, തേങ്ങ വ്യാപാരം, കയർ നിർമ്മാണം തുടങ്ങിയവയാണ് ഇവിടുത്തുകാരുടെ പ്രധാന തൊഴിൽമേഖലകൾ.
2001 ലെ ഇന്ത്യൻ സെൻസസ് പ്രകാരം 9694 പുരുഷന്മാരും 10405 സ്ത്രീകളും ഉൾപ്പെടെ 20099 ആണ് വടക്കേക്കരയിലെ ജനസംഖ്യ.
ആരാധനാലയങ്ങൾ മൂത്തക്കുന്നം ക്ഷേത്രം വടക്കേക്കര ജുമാ മസ്ജിദ് ചക്കുമരശ്ശേരി ക്ഷേത്രം രാമൻകുളങ്ങര ഭഗവതി ക്ഷേത്രം കോട്ടുവള്ളിക്കാട് ക്ഷേത്രം ആണ്ടിപ്പിള്ളിക്കാവ് ഭഗവതി ക്ഷേത്രം ഭുവനേശ്വരി ദേവി ക്ഷേത്രം, തിരുത്തിപുറം ശ്രീ ശാസ്താക്ഷേത്രം, വാവക്കാട് വലത്തു ദേവി ക്ഷേത്രം ഉണ്ണിമിശിഹാ ചാപ്പൽ, മടപ്ലതുരുത്ത്.
സെന്റ് ജോർജ്ജ് ചർച്ച് (മടപ്ലത്തുരുത്ത്) കോട്ടുവള്ളിക്കാട് ആലുങ്കൽ ശ്രീ ഭദ്രകാളി ക്ഷേത്രം സ്ഥാപനങ്ങൾ എസ്. എൻ. എം ഹയർ സെക്കൻഡറി സ്കൂൾ മൂത്തകുന്നം.
എസ്. എൻ. എം കോളേജ്, മാലിങ്കര എസ്. എൻ. എം. ഐ. എം. ടി എഞ്ചിനീയറിംഗ് സ്കൂൾ, മാലിങ്കര എച്ച്ഡിപിവൈ സീനിയർ സെക്കൻഡറി സ്കൂൾ, ആൻഡിപ്പിള്ളിക്കാവ് പ്രദേശങ്ങൾ
മാളിയാങ്കര, കോട്ടുവള്ളിക്കാട്, ആലന്തൂർ, മൂത്തകുന്നം, മാടപ്ലത്തുരുത്ത്, ആൻഡിപ്പിള്ളികാവ്, തുരുത്തിപ്പുറം, മുരുവന്തുരുത്ത്, ഒറവന്തുരുത്, കാട്ടത്തുരുത്ത്.
പാലിയത്തുരുത്ത്; വാവക്കാട്, കുഞ്ഞിത്തായ്, ചെട്ടിക്കാട്.
ശ്രദ്ധേയമായ വ്യക്തികൾ പറവൂർ ഭരതൻ സലിം കുമാർ അവലംബം ബാഹ്യ ലിങ്കുകൾ
ഒന്നാം കർണ്ണാട്ടിക് യുദ്ധം
ഒന്നാമത്തെ കർണാട്ടിക് യുദ്ധം യൂറോപ്പിലെ ആസ്ട്രിയൻ പിൻതുടർച്ചാവകാശത്തിന്റെ ചുവടുപിടിച്ചായിരുന്നു.
ഇതിൽ ഫ്രാൻസും ബ്രിട്ടണും വിരുദ്ധ ചേരികളിലായിരുന്നു.
ഇന്ത്യയിലെ ഫ്രഞ്ചുകാരും ഇംഗ്ലീഷുകാരും ഈ യുദ്ധത്തെ സംബന്ധിച്ച് ഒരു നിക്ഷേപ നയം അവംലംബിക്കുന്നതാണ് നല്ലതെന്ന് മലസ്സിലാക്കിയ ഫ്രഞ്ച് ഗവർണറായിരുന്ന ഡ്യൂപ്ലൈ ഇംഗ്ലീഷുകാരുമായി ചർച്ചകൾ നടത്തി.
എന്നാൽ ഇംഗ്ലീഷുകാർ ഇതിനു തയാറായില്ല.
ഡ്യൂപ്ലൈ ഇംഗ്ലീഷുകാരിൽ നിന്നും മദ്രാസ്സ് പിടിച്ചെടുത്തു ...
ഫ്രുംസെൻഗ്ല നാഷണൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Phrumsengla_National_Park
ഫ്രുംസെൻഗ്ല നാഷണൽ പാർക്ക് (മുൻപ് Thrumshingla National Park) (ཕྲུམ་སེང་རྒྱལ་ཡོང་གླིང་ག) [formerly Thrumshingla National Park]മദ്ധ്യ ഭൂട്ടാനിലെ നാലു ജില്ലകളിലായി ഏകദേശം 905 ചതുരശ്ര കിലോമീറ്റർ (349 ച മൈൽ) പ്രധാനമായും മോംഗാർ ജില്ലയിലുമായി വ്യാപിച്ചു കിടക്കുന്നു.
ലാറ്ററൽ റോഡിലൂടെ ഇത് രണ്ടായി വിഭജിക്കുന്നു.
ഇവിടെ ത്രുംഷിങ്ല ലാ പാസ് കാണപ്പെടുന്നു.
Spotted Nutcracker ഇതും കാണുക List of protected areas of Bhutan Thrumshing La അവലംബം
ഒക്ടോബർ 14 ഇംഗ്ലീഷ് വിലാസം https://ml.wikipedia.org/wiki/October_14
ഗ്രിഗോറിയൻ കലണ്ടർ പ്രകാരം ഒക്ടോബർ 14 വർഷത്തിലെ 287 (അധിവർഷത്തിൽ 288)-ാം ദിനമാണ്
ചരിത്രസംഭവങ്ങൾ 1882 - ഇപ്പോഴത്തെ പാകിസ്താനിൽ പഞ്ചാബ് യൂണിവേഴ്സിറ്റി സ്ഥാപിതമായി 1884 - ജോർജ് ഈസ്റ്റ്മാൻ പേപ്പർ നാടയിലെ ഛായാഗ്രഹണ ഫിലിമിനു പേറ്റന്റ് എടുത്തു.
ജനനം 1542 - അക്ബർ ചക്രവർത്തി 1574 - ആൻ രാജ്ഞി - (ഡെൻ‌മാർക്ക്) 1893 ‌- ലില്ലിയൻ ഗിഷ് - (നടി) 1894 - ഇ.
കുമ്മിൻസ് - (കവി) 1927 - ഇംഗ്ലീഷ് ചലച്ചിത്രനടൻ റോജർ മൂറിന്റെ ജന്മദിനം.
1939 - അമേരിക്കൻ ഡിസൈനർ റാൽഫ് ലോറന്റെ ജന്മദിനം.
1940 - ക്ലിഫ് റിച്ചാർഡ് - (ഗായകൻ) 1946 - അമേരിക്കൻ ജൈവശാസ്ത്രജ്ഞൻ ക്രെയ്ഗ് വെന്ററിന്റെ ജന്മദിനം.
1981 - ഗൗതം ഗംഭീർ മരണം 1318 - എഡ്‌വേർഡ് ബ്രൂസ് - (അയർലന്റ് രാജാവ്) 1959 - എറോൾ ഫ്ലിൻ - (നടൻ) 1977 - ബിങ്ങ് ക്രോസ്ബൈ - (നടൻ, ഗായകൻ) 1990 - ലിയോണാർഡ് ബേൺസ്റ്റെൻ - (സംഗീതം ചിട്ടപ്പെടുത്തൽ‌കാരൻ, നടത്തിപ്പുകാരൻ) മറ്റു പ്രത്യേകതകൾ ലോക മേന്മാ ദിനം
അല്ലിസൺ വില്ല്യംസ് ഇംഗ്ലീഷ് വിലാസം https://ml.wikipedia.org/wiki/Allison_Williams_(actress)
അല്ലിസൺ ഹൊവെൽ വില്യംസ് (ജനനം: ഏപ്രിൽ 13, 1988) ഒരു അമേരിക്കൻ അഭിനേത്രിയും, ഹാസ്യകലാകാരിയും, ഗായികയുമാണ്.
HBO കോമഡി-നാടക പരമ്പരയായ ഗേൾസിലെ മാർനീ മൈക്കേൾസ് എന്ന കഥാപാത്രം, നിരൂപക പ്രശംസ നേടിയ 2017 ലെ ഗെറ്റ് ഔട്ട് എന്ന ഹൊറർ ചിത്രത്തിലെ കഥാപാത്രം എന്നിവയിലൂടെയാണ് അവർ‌ കൂടുതലായി അറിയപ്പെടുന്നത്.
മുൻ എൻബിസി നൈറ്റ്ലി ന്യൂസ് ആങ്കറും, മാനേജിങ് എഡിറ്ററുമായിരുന്ന ബ്രയാൻ വില്യംസ്, ടി.വി. പരിപാടികളുടെ  നിർമ്മാതാവായ ജെയ്ൻ ഗിലാൻ സ്റ്റോഡ്ഡാർഡ് എന്നിവരുടെ പുത്രിയായി കണക്റ്റിക്കട്ടിലെ ന്യൂ കാനനിലാണ് അല്ലിസൺ വില്ല്യംസ് ജനിച്ചത്.
അവർക്ക്ഒ മൂന്നു വയസിനിളയ ഡൌഗ് എന്ന സഹോദരനുണ്ട്.
ന്യൂ കാനൻ കണ്ട്രി സ്കൂളിലും ഗ്രീൻവിച്ച് അക്കാഡമിയിലും പഠിനം നടത്തിയതിനുശേഷം യേൽ സർവകലാശാലയിൽ നിന്ന് ബിരുദം നേടി.
അവലംബം ↑ ↑ ↑ ↑ ↑ "I went to the New Canaan Nature Center for preschool," she said.
"I was so into that world, and still think about it all the time. It established my love for nature and animals."
"New Canaan Country School and Greenwich Academy followed."
സിലോൺ മലയാളി
ഒരു വിദേശ രാജ്യത്തു നിന്ന് മലയാളികൾ പ്രസിദ്ധീകരിച്ച ആദ്യ മലയാള പത്രമാണ് ശ്രീലങ്കയിൽ നിന്ന് പ്രസിദ്ധീകരിച്ച മലയാളി (1926).
ഒരു വർഷം കഴിഞ്ഞപ്പോൾ പത്രം നിന്നു പോയി.
1927 ആദ്യം ഇത് സിലോൺ മലയാളി വാരികയായി പ്രസിദ്ധീകരിക്കപ്പെട്ടു.
1937ലേതുൾപ്പെടെ ചില വിശേഷാൽപ്പതിപ്പുകളും പ്രസിദ്ധീകരിച്ചു.
തലശ്ശേരി സ്വദേശി എ.സി. രാമൻ ബി.എ ആയിരുന്നു പത്രാധിപർ.
സിലോൺ മലയാളികളുടെ വിശേഷങ്ങൾ മാത്രമല്ല, ഇന്ത്യൻ ദേശീയ പ്രസ്ഥാനത്തെയും പിന്തുണയ്ക്കുന്ന നിലപാടായിരുന്നു വാരിക സ്വീകരിച്ചിരുന്നത്.
സിലോൺ മലയാളിക്കു വേണ്ടി മാത്രമായി ഗാന്ധിജി എഴുതിയ ലേഖനം ഹരിജനങ്ങൾ, 1937 ലെ വിശേഷാൽ പ്രതിയിലുണ്ട്.
അവലംബം ↑ {{ cite journal }} : | access-date= requires | url= ( help )
ഫാറൂഖ് അബ്ദുല്ല
2009 മുതൽ 2014 വരെ രണ്ടാം മൻമോഹൻ സിംഗ് മന്ത്രിസഭയിലെ 
കേന്ദ്ര കാബിനറ്റ് വകുപ്പ് മന്ത്രിയായിരുന്ന
മുതിർന്ന ജമ്മു കാശ്മീർ നാഷണൽ കോൺഫറൻസ് നേതാവാണ് ഡോ.ഫാറൂഖ് അബ്ദുള്ള (21 ഒക്ടോബർ 1937) നാല് തവണ വീതം ലോക്സഭാംഗം, 
അഞ്ച് തവണ നിയമസഭാംഗം,
അഞ്ച് തവണ ജമ്മു കാശ്മീർ മുഖ്യമന്ത്രി,
ഒരു തവണ രാജ്യസഭാംഗം,
ജമ്മു കാശ്മീർ നാഷണൽ കോൺഫ്രൻസ്
പാർട്ടിയുടെ സംസ്ഥാന അധ്യക്ഷൻ എന്നീ നിലകളിൽ പ്രവർത്തിച്ചിട്ടുണ്ട്.
പതിനഞ്ചാം കേന്ദ്രമന്ത്രിസഭയിലെ പാരമ്പര്യേതര ഊർജ്ജ മന്ത്രിയായിരുന്നു ഡോ. ഫാറൂഖ് അബ്ദുല്ല .
1936 ഒക്ടോബർ 21-ന് ജമ്മു കാശ്മീരിലെ സൗരയിൽ ജനിച്ചു.
നാഷ്ണൽ കോൺഫ്രൻസ് പാർട്ടി അംഗമാണ്.
പിതാവ് നാഷ്ണൽ കോൺഫ്രൻസ് സ്ഥാപകനായ ഷെയ്ക് അബ്ദുല്ലയാണ് .
മകൻ ഒമർ അബ്ദുല്ല കാശ്മീർ മുൻമുഖ്യമന്ത്രിയും മരുമകൻ സച്ചിൻ പൈലറ്റ് മുൻകേന്ദ്ര സഹമന്ത്രിയുമായിരുന്നു.
പതിനേഴാം ലോകസഭയിലും ശ്രീനഗർ മണ്ഡലത്തിനെ പ്രതിനിധിയായിരുന്നു.
മുതിർന്ന രാഷ്ട്രതന്ത്രജ്ഞനും നാഷണൽ കോൺഫറൻസ് നേതാവുമായിരുന്ന ഷെയ്ഖ് അബ്ദുല്ലയുടേയും ബീഗം അക്ബർ ജെഹാൻ അബ്ദുല്ലയുടേയും മകനായി
1937 ഒക്ടോബർ 21ന് ശ്രീനഗറിൽ ജനിച്ചു.
ജമ്മു കാശ്മീരിലെ ടിൻഡേൽ ബിസ്കോ സ്കൂളിൽ പഠനം നടത്തിയ അദ്ദേഹം പിന്നീട് ജയ്പൂരിലെ എസ്എംഎസ് മെഡിക്കൽ കോളേജിൽ നിന്ന് എംബിബിഎസ് ബിരുദം നേടുകയും തുടർന്ന് വൈദ്യശാസ്ത്രത്തിൽ പ്രായോഗിക പരിശീലനം ബ്രിട്ടനിൽ നിന്ന് നേടി.
ജമ്മു കാശ്മീർ മുൻ മുഖ്യമന്ത്രിയും മുതിർന്ന നാഷണൽ കോൺഫറൻസ് നേതാവുമായിരുന്ന ഷെയ്ഖ് അബ്ദുള്ളയുടെ മരണത്തിനുശേഷം രാഷ്ട്രീയത്തിൽ എത്തി.
1980-ൽ ശ്രീനഗർ മണ്ഡലത്തിൽ നിന്ന് ആദ്യമായി ലോക്സഭാംഗമായി.
1982-ൽ ജമ്മു കാശ്മീർ മുഖ്യമന്ത്രിയായിരുന്ന പിതാവ് ഷെയ്ഖ് അബ്ദുള്ള അന്തരിച്ചപ്പോൾ
ഗന്ധർബൽ മണ്ഡലത്തിൽ നിന്നും 
നിയമസഭാംഗമായ ഫറൂഖ് അബ്ദുള്ള
1982-ൽ ആദ്യമായി
ജമ്മു കാശ്മീരിന്റെ മുഖ്യമന്ത്രിയായി ചുമതലയേറ്റു.
1984-ൽ ഭാര്യ സഹോദരൻ 
ഗുലാം മുഹമ്മദ് ഷാ നാഷണൽ കോൺഫറൻസ് പിളർത്തി പോയപ്പോൾ മുഖ്യമന്ത്രി സ്ഥാനം രാജിവച്ചു.
പിന്നീട് മൂന്ന് വർഷത്തിന് ശേഷം നടന്ന
1987-ലെ നിയമസഭാ തിരഞ്ഞെടുപ്പിൽ കോൺഗ്രസ് - നാഷണൽ കോൺഫറൻസ് സഖ്യം വീണ്ടും ജമ്മു കശ്മീരിന്റെ അധികാരം പിടിച്ചു.
ഫറൂഖ് അബ്ദുള്ള രണ്ടാമതും മുഖ്യമന്ത്രിയായി സ്ഥാനമേറ്റു.
1987-ലെ ഇലക്ഷനിൽ നടന്ന ബൂത്ത് പിടുത്തവും വ്യാപക ക്രമക്കേടും മൂലം കാശ്മീർ താഴ്വരയിൽ 1989 മുതൽ തീവ്രവാദം ഉദിച്ചുയർന്നു.
1990-ൽ വിഘടനവാദവും തീവ്രവാദവും
താഴ്വരയിൽ ശക്തമായതിനെ തുടർന്ന് കാശ്മീരി പണ്ഡിറ്റുകൾ കുടിയൊഴിപ്പിക്കപ്പെട്ടു.
കാശ്മീർ താഴ്വരയിൽ
വിഘടന വാദവും തീവ്രവാദവും അതി-രൂക്ഷമായതിനെ തുടർന്ന്
1990-ൽ മുഖ്യമന്ത്രി സ്ഥാനം ഫാറൂഖ് അബ്ദുള്ള രാജിവച്ചു.
1990 മുതൽ 1996 വരെ രാഷ്ട്രപതി ഭരണത്തിന് കീഴിലായിരുന്നു ജമ്മു കാശ്മീർ.
1996-ലെ നിയമസഭ തിരഞ്ഞെടുപ്പിൽ
നാഷണൽ കോൺഫ്രൻസ് നിയമസഭയിൽ
ഭൂരിപക്ഷം നേടിയതിനെ തുടർന്ന്
മൂന്നാം തവണയും ജമ്മു കാശ്മീർ മുഖ്യമന്ത്രിയായി അധികാരമേറ്റു.
2002-ലെ നിയമസഭ തിരഞ്ഞെടുപ്പിൽ
കോൺഗ്രസ് സഖ്യം വിട്ട് മത്സരിച്ച
നാഷണൽ കോൺഫ്രൻസ് പരാജയപ്പെട്ടു.
2002 മുതൽ 2008 വരെ 
ജമ്മു കാശ്മീരിൽ നിന്നുള്ള 
രാജ്യസഭാംഗമായിരുന്ന ഫാറൂഖ് അബ്ദുള്ള
2008-ലെ നിയമസഭ തിരഞ്ഞെടുപ്പിൽ
ഹസ്രത്ത്ബൽ മണ്ഡലത്തിൽ നിന്നും വിജയിച്ചു.
2009-ലെ ലോക്‌സഭ തിരഞ്ഞെടുപ്പിൽ ശ്രീനഗർ മണ്ഡലത്തിൽ നിന്നും വിജയിച്ചതിനെ തുടർന്ന്
നിയമസഭാംഗത്വം രാജിവച്ചു.
2009 മുതൽ 2014 വരെ 
ഡോ. മൻമോഹൻ സിംഗ് 
പ്രധാനമന്ത്രിയായ രണ്ടാം യുപിഎ സർക്കാരിൽ കേന്ദ്ര കാബിനറ്റ് വകുപ്പ് മന്ത്രിയായിരുന്നു.
2014-ലെ ലോക്‌സഭ തിരഞ്ഞെടുപ്പിൽ 
ശ്രീനഗറിൽ നിന്ന് മത്സരിച്ചെങ്കിലും 
പിഡിപി സ്ഥാനാർത്ഥിയോട് പരാജയപ്പെട്ടു.
2017-ലെ ലോക്സഭാ ഉപ-തിരഞ്ഞെടുപ്പിൽ ശ്രീനഗർ മണ്ഡലത്തിൽ നിന്ന് ലോക്സഭാംഗമായ ഫാറൂഖ് അബ്ദുള്ള 2019-ലെ ലോക്സഭ തെരഞ്ഞെടുപ്പിലും ശ്രീനഗറിൽ മണ്ഡലത്തിൽ നിന്നും തിരഞ്ഞെടുക്കപ്പെട്ടു.
2024-ൽ നടന്ന ലോക്‌സഭ, നിയമസഭ
തിരഞ്ഞെടുപ്പുകളിൽ മത്സര രംഗത്ത് നിന്ന് ഒഴിവായ ഫറൂഖ് അബ്ദുള്ള 
നാഷണൽ കോൺഫ്രൻസ് പാർട്ടി നേതാവ്
എന്ന നിലയിൽ സജീവ രാഷ്ട്രീയത്തിൽ
തുടരുന്നു.
ബ്രിട്ടീഷ് വംശജയും നഴ്‌സുമായ മോളിയെ ആണ് അദ്ദേഹം വിവാഹം കഴിച്ചത്.
അവർക്ക് ഒമർ എന്ന പുത്രനും സഫിയ, ഹിന്ന, സാറ എന്നിങ്ങനെ മൂന്ന് പെൺമക്കളുമാണുള്ളത്.
മുൻ ലോക്‌സഭാ അംഗവും മുൻ ജമ്മു കശ്മീർ മുഖ്യമന്ത്രിയുമായിരുന്ന അവരുടെ മകൻ ഒമർ അബ്ദുല്ല സംസ്ഥാന-ദേശീയ രാഷ്ട്രീയത്തിലും ഒരുപോലെ പങ്കാളിയാണ്.
കോൺഗ്രസ് നേതാവായ  സച്ചിൻ പൈലറ്റിനെയാണ് സാറാ വിവാഹം കഴിച്ചിരിക്കുന്നത്.
അവലംബം Farooq Abdullah എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ https://sansad.in/ls/members/biographyM/2654?from=members ↑
നക്ഷത്രരൂപം ഇംഗ്ലീഷ് വിലാസം https://ml.wikipedia.org/wiki/Asterism_(astronomy) ജംബുകൻ നക്ഷത്രരാശിയിലെ ബ്റൂച്ചി'സ് ക്ലസ്റ്റർ എന്ന ആസ്റ്ററിസത്തിന്റെ ചിത്രം
രാത്രികാല ആകാശത്തിൽ നക്ഷത്രങ്ങളാൽ രൂപീകൃതമായ, നഗ്നനേത്രങ്ങളാൽ നിരീക്ഷിച്ച് കണ്ടെത്താൻ കഴിയുന്ന പ്രത്യേക രൂപങ്ങളെയാണ് നക്ഷത്രരൂപം അഥവ ആസ്റ്ററിസം എന്നു വിളിയ്ക്കുന്നത്.
നക്ഷത്രരാശികൾ പോലെയുള്ള മറ്റൊരു പാറ്റേൺ ആണിത്.
നക്ഷത്രരാശികൾക്ക് ഔദ്യോഗിക അതിരുകൾ നിശ്ചയിച്ചിട്ടുണ്ടെങ്കിൽ നക്ഷത്രരൂപങ്ങൾക്ക് അങ്ങനെയുള്ള അതിരുകൾ ഇല്ല.
എന്നാൽ ഈ നിർവചനം തന്നെ അത്ര കൃത്യമല്ല.
വ്യത്യസ്ത സ്രോതസ്സുകളിൽ ഇതിനെ വ്യത്യസ്തമായാണ് നിർവ്വചിച്ചിരിയ്ക്കുന്നത്.
ചില കേസുകളിൽ ഇത് മുന്നേ ഉണ്ടായിരുന്ന, എന്നാൽ ഇപ്പോൾ നക്ഷത്രരാശി അല്ലാത്ത ഒരു പാറ്റേണിനെ സൂചിപ്പിയ്ക്കുന്നു.
ചില കേസുകളിൽ ഇത് വലിയ ഒരു നക്ഷത്രരാശിയുടെ ഭാഗമായ ഒരു പാറ്റേൺ ആകാം.
ചില കേസുകളിൽ പല നക്ഷത്രരാശികളിൽ നക്ഷത്രങ്ങൾ കൂടിച്ചേർന്നത് ആകാം ഒരു ആസ്റ്ററിസം.
പലപ്പോഴും ഒരു ആസ്റ്ററിസത്തിന് കുറച്ചു തിളക്കമുള്ള നക്ഷത്രങ്ങൾ മാത്രം അടങ്ങിയ ലഘുവായ ഒരു ആകൃതിയേ ഉണ്ടാകൂ എന്നതിനാൽ ഇവയെ ആകാശത്ത് കണ്ടു പിടിയ്ക്കാൻ അധികം ബുദ്ധിമുട്ട് ഉണ്ടാകാറില്ല.
അതിനാൽ നക്ഷത്രനിരീക്ഷണത്തിലെ തുടക്കക്കാർക്ക് ഇവയെ കണ്ടെത്താൻ എളുപ്പമാണ്.
ഉദാഹരണത്തിന് കലപ്പ, ചാൾസ്' വെയ്ൻ, ബിഗ് ഡിപ്പർ തുടങ്ങിയ പേരുകളിൽ അറിയപ്പെടുന്ന ഏഴു നക്ഷത്രങ്ങൾ അടങ്ങിയ ആസ്റ്ററിസം ഇന്റർനാഷണൽ അസ്‌ട്രോണോമിക്കൽ യൂണിയൻ അംഗീകരിച്ച ഉർസ മേജർ അഥവാ സപ്തർഷികൾ എന്ന നക്ഷത്രരാശിയുടെ ഒരു ഭാഗം ആണ്.
അതുപോലെയുള്ള വേറൊന്നാണ് ത്രിശങ്കു നക്ഷത്രരാശിയിലെ തെക്കൻ കുരിശ് (southern cross) എന്ന ആസ്റ്ററിസം.
ആസ്റ്ററിസങ്ങളുടെയും നക്ഷത്രരാശികളുടെയും ഉത്ഭവം
പല പുരാതന സംസ്കാരങ്ങളിലും ആകാശത്തെ നക്ഷത്രങ്ങളെ സാങ്കൽപ്പിക രേഖകകൾ കൊണ്ട് പരസ്പരം യോജിപ്പിച്ച് സാങ്കൽപ്പിക രൂപങ്ങൾ നിർമ്മിയ്ക്കുന്ന പതിവുകൾ ഉണ്ടായിരുന്നു.
രേഖപ്പെടുത്തിയ തെളിവുകൾ പ്രകാരം ബാബിലോണിയക്കാർ ഇപ്രകാരം ചെയ്തിരുന്നു.
പാറ്റേണുകൾ കണ്ടെത്തുന്ന ഈ പ്രക്രിയയ്ക്ക് പ്രത്യേകിച്ച് വ്യവസ്ഥകൾ ഒന്നും ഇല്ലാതിരുന്നതിനാൽ ഓരോ സമൂഹവും ഒരേ കൂട്ടം നക്ഷത്രങ്ങളിൽ വ്യത്യസ്ത പാറ്റേണുകൾ ആണ് ആരോപിച്ചിരുന്നത്.
അതിനു പുറമെ ഏതു നക്ഷത്രങ്ങളെയാണ് ഒരേ പാറ്റേണിന്റെ ഭാഗമായി കണ്ടിരുന്നത് എന്നതിലും ഒരുമ ഉണ്ടായിരുന്നില്ല.
എന്നാൽ ശബരൻ , വൃശ്ചികം തുടങ്ങിയ സുവ്യക്തങ്ങളായ ചില പാറ്റേണുകൾ മിയ്ക്ക സംസ്കാരങ്ങളും ഒരു പോലെ തന്നെ ഒരേ ഗ്രൂപ്പ് ആയി പരിഗണിച്ചിരുന്നു.
ആർക്കു വേണമെങ്കിലും എങ്ങനെ വേണമെങ്കിലും ഈ നക്ഷത്രസമൂഹങ്ങളെ തിരിച്ചറിഞ്ഞു പേരുകൾ കൊടുക്കാം എന്നുള്ളതിനാൽ നക്ഷത്രരാശികൾ, ആസ്റ്ററിസങ്ങൾ തുടങ്ങിയവയുടെ ഉൽപ്പത്തികളിൽ ധാരാളം അവ്യക്തതകൾ ഉണ്ട്.
ഉദാഹരണത്തിന് പ്ലിനി, ദി എൽഡർ (23 AD–79 AD) തന്റെ നാച്ചുറാലിസ് ഹിസ്റ്റോറിയ എന്ന പുസ്തകത്തിൽ 72 ആസ്റ്ററിസങ്ങളെക്കുറിച്ച് പ്രതിപാദിച്ചിട്ടുണ്ട്.
ഹിപ്പാർകസ് (c. 190 – c. 120 BC) തയ്യാറാക്കിയതെന്നു കരുതുന്ന 48 നക്ഷത്രരാശികളുടെ ഒരു ലിസ്റ്റ് ആണ് യൂറോപ്പിൽ ഏതാണ്ട് 1800 വർഷത്തോളം നക്ഷത്രരാശികളുടെ അടിസ്ഥാന മാനദണ്ഡമായി പരിഗണിച്ചു പോന്നിരുന്നത്.
നക്ഷത്രരാശികളുടെ പുറംരൂപത്തിനെ നിർണയിയ്ക്കുന്ന നക്ഷത്രങ്ങൾ മാത്രമാണ് അവയുടെ ഭാഗങ്ങളായി പരിഗണിച്ചിരുന്നെതിനാൽ അവയുടെ ഇടയിൽ ആരും പരിഗണിയ്ക്കാതെ കിടന്നിരുന്ന നക്ഷത്രങ്ങളെ കൂട്ടിയോജിച്ചു ആർക്കും പുതിയ രാശികൾ ഉണ്ടാക്കാമായിരുന്നു.
യൂറോപ്യൻമാർ മറ്റു നാടുകളുമായി സമ്പർക്കത്തിൽ ഏർപ്പെട്ടു തുടങ്ങിയതിനുശേഷം അവർ അന്നു വരെ പരിഗണിയ്ക്കാത്ത നക്ഷത്രങ്ങളെയും പരിഗണിയ്ക്കേണ്ടി വന്നു.
ജൊഹാൻ ബയേർ (1572–1625), നിക്കൊളാസ് ലൂയിസ് ഡി ലകായിലെ (1713–1762) എന്നിവർ ദക്ഷിണാർദ്ധഗോളത്തിലെ നക്ഷത്രങ്ങൾ അടങ്ങിയ കൂടുതൽ നക്ഷത്രരാശികൾ പ്രചാരത്തിൽ കൊണ്ടുവന്നു.
ടോളെമി മുതലായ പുരാതന ജ്യോതിഃശാസ്ത്രജ്ഞർക്ക് കാണാൻ സാധ്യമല്ലാതിരുന്ന വളരെ ദക്ഷിണ ദിക്കിലുള്ള 12 നക്ഷത്രരാശികൾ കൂടി ബയേർ നിലവിൽ കൊണ്ടുവന്നു.
ലകായിലെ അത്തരം പുതിയ 14 എണ്ണം നിർദ്ദേശിച്ചു.
ഇവയിൽ പലതും പിന്നീട് നക്ഷത്രരാശികൾ ആയി അംഗീകരിയ്ക്കപ്പെട്ടു.
മറ്റുള്ളവ ആസ്റ്ററിസങ്ങൾ മാത്രമായി നിലകൊണ്ടു.
1930 കളിൽ അന്താരാഷ്ട്ര ജ്യോതിശാസ്ത്ര സംഘടന ആകാശത്തെ 88 വ്യത്യസ്ത ഭാഗങ്ങളായി വിഭജിച്ച് ഔദ്യോഗികമായി അവയ്ക്ക് 88 ആധുനിക നക്ഷത്രസമൂഹങ്ങളുടെ പേരുകൾ നൽകി.
നക്ഷത്രരാശികളുടെ പുറംരൂപങ്ങൾ മാത്രമല്ല, ഓരോ ഭാഗത്തെയും എല്ലാ നക്ഷത്രങ്ങളും ആ നക്ഷത്രരാശിയുടെ ഭാഗമായി പരിഗണിച്ചു.
അതിൽ പരിഗണിയ്ക്കാത്ത പഴയ രൂപങ്ങളും മറ്റും ആസ്റ്ററിസങ്ങൾ ആകുന്നു.
എങ്കിലും ഇവയുടെ നിർവചനത്തിൽ ഇപ്പോഴും ചില അവ്യക്തതകൾ ഉണ്ട്.
ഉദാഹരണത്തിന് കാർത്തിക (ദി പ്ലിയാഡെസ് അഥവാ ഏഴു സഹോദരിമാർ), ഇടവത്തിലെ ഹേഡീസ് (Hyades) ചില സ്രോതസ്സുകളിൽ ഇപ്പോഴും ആസ്റ്ററിസം ആയി പരിഗണിയ്ക്കപ്പെടുന്നു.
തിളക്കമുള്ള ആസ്റ്ററിസങ്ങൾ
നല്ല തിളക്കമുള്ള നക്ഷത്രങ്ങൾ അടങ്ങിയതും ലഘുവായ ആകൃതികളോട് കൂടിയതുമായ ആസ്റ്ററിസങ്ങളാണ് ഈ ഗണത്തിൽ പെടുന്നത്.
ഗ്രേറ്റ് ഡയമണ്ട് : ചോതി , ചിത്തിര , ഡെനെബോല , കോർ കാരോളി എന്നീ നാലു നക്ഷത്രങ്ങൾ ചേർന്ന് ഉണ്ടാകുന്ന ഡയമണ്ട് ആകൃതിയിലുള്ള ഒരു ആസ്റ്ററിസം ആണിത്.
ചോതിയെയും ഡെനെബോലയെയും ബന്ധിപ്പിയ്ക്കുന്ന കിഴക്കു-പടിഞ്ഞാറ് ദിശയിലുള്ള നേർരേഖ വടക്കുഭാഗത്തുള്ള കോർ കാരോളിയുമായി കൂടിച്ചേർന്ന് ഒരു സമഭുജത്രികോണം ഉണ്ടാക്കുന്നു.
അതുപോലെ ഇതേ നേർരേഖ തെക്കുഭാഗത്തുള്ള ചിത്തിരയുമായി കൂടിച്ചേർന്നു മറ്റൊരു സമഭുജത്രികോണവും ഉണ്ടാക്കുന്നു.
ഈ രണ്ടു ത്രികോണങ്ങളും ചേർന്ന് ഒരു സമാന്തരികം ഉണ്ടാക്കുന്നു.
ചോതി, മകം , ചിത്തിര എന്നിവ ചേർന്നുള്ള ത്രികോണത്തിന് വസന്ത ത്രികോണം (spring triangle) എന്നൊരു പേരും ഉണ്ട്.
എന്നാൽ ഈ നക്ഷത്രങ്ങൾ എല്ലാം വ്യത്യസ്ത നക്ഷത്രരാശികളിൽ ആണ്.
സമ്മർ ട്രയാങ്കിൾ : ഡെനിബ് , ഓൾട്ടയർ , വേഗ എന്നിവ അടങ്ങുന്ന സമ്മർ ട്രയാങ്കിൾ ഉത്തരാർദ്ധഖഗോളത്തിലെ എളുപ്പത്തിൽ കണ്ടെത്താൻ കഴിയുന്ന ആസ്റ്ററിസങ്ങളിൽ ഒന്നാണ്.
മൂന്നു നക്ഷത്രങ്ങളുടെയും ദൃശ്യകാന്തിമാനം 1 ന് ഉള്ളിലാണ്.
ആകാശത്ത് ആകാശഗംഗയുടെ പാടയ്ക്കുള്ളിലാണ് മൂന്നു നക്ഷത്രങ്ങളും.
ഭാദ്രപദ സമചതുരം : ആൽഫ പെഗാസി , ബീറ്റ പെഗാസി , ഗാമ പെഗാസി , ആൽഫ ആൻഡ്രോമീഡേ എന്നീ നാല് നക്ഷത്രങ്ങൾ ചേർന്നുണ്ടാകുന്ന ഒരു സമചതുരമാണ് ഇത്.
ഭാദ്രപദം നക്ഷത്രരാശിയിലാണ് ഇതിലെ മൂന്നു നക്ഷത്രങ്ങളും ഉള്ളത്.
വിന്റർ ഹെക്സഗൺ : ആകാശത്തിലെ കാന്തിമാനം 1 ആയിട്ടുള്ള 7 നക്ഷത്രങ്ങളായ ക്യാപെല്ല , ബ്രഹ്മർഷി , റിഗെൽ , സിറിയസ് , പ്രോസിയോൺ , പോളക്സ് , കാന്തിമാനം 2 ആയിട്ടുള്ള കാസ്റ്റർ എന്നീ നക്ഷത്രങ്ങൾ ചുറ്റും തിരുവാതിര നടുവിലായും വരുന്ന ഒരു ആസ്റ്ററിസം ആണ്.
എന്നാൽ ഇതിന്റെ വലിപ്പവും ക്രമരഹിതമായ ആകൃതിയും മൂലം ഇതിനെ പെട്ടെന്ന് ഒരു ഹെക്സഗൺ ആയി മനസ്സിലാക്കി എടുക്കാൻ എളുപ്പമല്ല.
ചിലർ ഇതിനെ ഹെവൻലി G എന്നു വിളിയ്ക്കുന്നു.
വിന്റർ ട്രയാങ്കിൾ : ഉത്തരാർദ്ധഖഗോളത്തിൽ ശിശിരകാല സായാഹ്നങ്ങളിൽ കാണാവുന്ന ത്രികോണാകൃതിയിലുള്ള ഒരു ആസ്റ്ററിസം ആണ് വിന്റർ ട്രയാങ്കിൾ.
പ്രോസിയോൺ , തിരുവാതിര , സിറിയസ് എന്നിവ ചേർന്നാണ് ഈ ത്രികോണം ഉണ്ടാക്കുന്നത്.
നക്ഷത്രരാശികളെ അടിസ്ഥാനപ്പെടുത്തിയുള്ള ആസ്റ്ററിസങ്ങൾ ബിഗ് ഡിപ്പർ ആസ്റ്ററിസം ബിഗ് ഡിപ്പർ ആസ്റ്ററിസം : സപ്തർഷിമണ്ഡലത്തിലെ (വലിയ കരടി) ഏറ്റവും തിളക്കമുള്ള ഏഴു നക്ഷത്രങ്ങൾ ചേർന്നതാണ് ഈ ആസ്റ്ററിസം.
കലപ്പ , ചാൾസിന്റെ വെയ്ൻ എന്നീ പേരുകളിലും ഇത് അറിയപ്പെടുന്നു.
വലിയ കരടിയുടെ പുറംഭാഗവും വാലും ആണ് ഡിപ്പർ ഉണ്ടാക്കുന്നത്.
നോർത്തേൺ ക്രോസ്സ് / വടക്കൻ കുരിശ് : ഹംസമണ്ഡലം നക്ഷത്രരാശിയിലാണ് ഇത് സ്ഥിതി ചെയ്യുന്നത്.
കുരിശിന്റെ സ്തംഭം ഹംസത്തിന്റെ വാലിലെ ഡെനിബ് തൊട്ട് കൊക്കിലെ ആൽബിറിയോ നക്ഷത്രം വരെ നീണ്ടു കിടക്കുന്നു.
കൈകൾ ഒരു ചിറകിലെ ഗിയെനാ നക്ഷത്രം (എപ്സിലോൺ സിഗ്നി) മുതൽ മറ്റേ ചിറകിലെ ഡെൽറ്റ സിഗ്‌നി വരെ നീണ്ടുകിടക്കുന്നു.
ഫിഷ് ഹൂക് : വൃശ്ചികം നക്ഷത്രരാശിയ്ക്കുള്ള ഹവായിക്കാരുടെ പേരാണ് ഫിഷ് ഹൂക്.
ആകാശത്ത് ഒരു J ആകൃതി സൃഷ്‌ടിയ്ക്കുന്ന ഈ ആസ്റ്ററിസത്തെ അവർ ഒരു ചൂണ്ടക്കൊളുത്തുമായി ഉപമിച്ചിരിയ്ക്കുന്നു.
സതേൺ ക്രോസ്സ് / തെക്കൻ കുരിശ് : ഇത് ഒരു ആസ്റ്ററിസമായി ചിലർ പരിഗണിയ്ക്കുന്നുണ്ടെങ്കിലും യഥാർത്ഥത്തിൽ ഇതൊരു നക്ഷത്രരാശി തന്നെയാണ് ( ത്രിശങ്കു .
ആക്രക്സ് , മിമോസ , ഗാക്രക്സ് , ഡെൽറ്റ ക്രൂസിസ് തുടങ്ങിയവയാണ് ഇതിലെ നക്ഷത്രങ്ങൾ.
എപ്സിലോൺ ക്രൂസിസ് എന്ന ഈ നക്ഷത്രരാശിയിലെ അഞ്ചാമത്തെ നക്ഷത്രവും ഇതിൽ പെടും എന്ന് ചിലർ വാദിയ്ക്കുന്നുണ്ട്.
W : കാശ്യപി രാശിയിലെ നക്ഷത്രങ്ങളെയെല്ലാം കണക്കിലെടുത്താൽ W ആകൃതി കിട്ടുന്നതിനാൽ അവയെ അപ്രകാരം ഒരു ആസ്റ്ററിസം ആയി കണക്കാക്കുന്നുണ്ട്.
ചിത്രശലഭം : ജാസി രാശിയിലെ ഹെർക്യൂൾസിന്റെ ഇടതും വലതും കാലുകൾ തമ്മിൽ കൂട്ടിച്ചേർത്താൽ ഒരു ചിത്രശലഭത്തിന്റെ ആകൃതി ലഭിയ്ക്കുന്നു.
ടെലിസ്കോപിക് ആസ്റ്ററിസങ്ങൾ
ഇതുവരെ കണ്ട നഗ്നനേത്രങ്ങൾ കൊണ്ട് തിരിച്ചറിയാവുന്ന ആസ്റ്ററിസങ്ങൾക്ക് പുറമെ ദൂരദർശിനിയിലൂടെ മാത്രം തിരിച്ചറിയാവുന്ന കുഞ്ഞൻ ആസ്റ്ററിസങ്ങളും ഉണ്ട്.
ഇവയിൽ ചിലതാണ് : കോട്ട്-ഹാങ്ങർ : ജംബുകൻ നക്ഷത്രരാശിയിലെ തുറന്ന താരവ്യൂഹമായ Collinder 399 ഒരു ആസ്റ്ററിസമായും അറിയപ്പെടുന്നു.
കെമ്പിൾ'സ് കാസ്കേഡ് : കരഭം നക്ഷത്രരാശിയിലെ തുറന്ന താരവ്യൂഹമായ NGC 1502 - ൽ അവസാനിയ്ക്കുന്ന ഒരു കൂട്ടം നക്ഷത്രങ്ങളെയാണ് ഈ പേരിൽ വിളിയ്ക്കുന്നത്.
ക്രിസ്മസ് ട്രീ ക്ലസ്റ്റർ : ഏകശൃംഗാശ്വം രാശിയിൽ ഉൾപ്പെടുന്ന ഏതാണ്ട് നാല്പതോളം നക്ഷത്രങ്ങൾ ചേർന്ന ഒരു ആസ്റ്ററിസമാണിത്.
ഇതും കൂടി കാണുക നക്ഷത്രങ്ങൾ നോട്ടുകൾ അവലംബങ്ങൾ ഗ്രന്ഥസൂചി Allen, Richard Hinckley (1969).
Star Names: Their Lore and Meaning.
Dover Publications Inc. (Reprint of 1899 original).
ISBN 0-486-21079-0 0-486-21079-0.
Burnham, Robert (1978).
Burnham's Celestial Handbook (3 vols).
Dover Publications Inc. ISBN 0-486-23567-X 0-486-23567-X, ISBN 0-486-23568-8 0-486-23568-8, ISBN 0-486-23673-0 0-486-23673-0.
Michanowsky, George (1979).
The Once and Future Star.
Barnes and Noble Books.
ISBN 0-06-464027-2 0-06-464027-2.
Pasachoff, Jay M. (2000).
A Field Guide to the Stars and Planets (4th ed.).
Houghton Mifflin Co. ISBN 0-395-93431-1 0-395-93431-1 പുറംകണ്ണികൾ List of Asterisms Discussion of Asterisms Archived 2020-10-16 at the Wayback Machine .
List of Asterisms Archived 2020-11-29 at the Wayback Machine .
List of Asterisms List of Asterisms Archived 2012-11-03 at the Wayback Machine .
List of Asterisms Archived 2020-01-12 at the Wayback Machine .
↑ In  usage, this reflects that 'constellation' is sometimes a synonym of 'asterism', whose etymology of the terms; the words, in respectively Latin, e.g. constellatio , and Greek, e.g. ἀστερισμός asterismos , from where the derived terms in English are synonymous.
In English, such terminological distinction does not necessarily occur in other languages.